Lav et referat af nedenstående tekst:

Tekst:
Aalborg Kommune er blandt de nu 69 kommuner, der fra fredag klokken 16 er ramt af delvis nedlukning. Det betyder, at restauranter, teatre, museer, biografer, spillesteder og biblioteker skal holde lukket, ligesom skoleelever fra 5. klasse og opefter skal modtage hjemmeundervisning. Nedlukningen får dog ikke den store betydning for Aalborg Zoos store julesatsning, Jul i Zoo, der alene rammes af kravet om at lukke indendørsarealer for offentligheden. Det fortæller direktør Henrik Johansen. - Vi kører videre med en udendørs oplevelse og respekterer de restriktioner, som sundhedsmyndighederne foreskriver, siger Henrik Johansen. - Det kommer ikke til at ændre så meget på oplevelsen Restriktionerne betyder, at man i Aalborg Zoo lukker ned for indendørsserveringen på to restauranter, som i stedet sælger take away til dyreparkens gæster. - Det kommer ikke til at ændre så meget på oplevelsen, siger Henrik Johansen. Han har ro i maven ved tanken om at holde åbent, ligesom man også gør i Odense Zoo og Zoologisk Have i København. - Jeg kan godt forestille mig, at nogen vil holder sig hjemme på grund af de nye restriktioner, men jeg mener, at man trygt kan komme til Jul i Zoo, siger han.

Referat:
Aalborg rammes af delvis nedlukning, men fordi Jul i Zoo er en udendørs attraktion, kan de fortsat holde åbent.